[ca] Aquest treball té com a objecte d'estudi el personal doctor, des del punt de vista d'aprofundir en el coneixement i les característiques de la seva figura, així com la situació laboral actual i, més detalladament, el personal doctor empleat en les empreses, amb l'objectiu de conèixer quines característiques d'aquest personal poden determinar la seva incorporació en les empreses i, alhora, si algunes característiques de les empreses, com el sector i el percentatge de personal amb la titulació de doctor, hi influeixen. La metodologia de recerca emprada varia en funció de l'aspecte analitzat. D'una banda, per donar resposta a les preguntes de recerca relatives a les característiques i la situació laboral actual del personal doctor s'han emprat dades secundàries provinents de diferents fonts públiques, com per exemple bases de dades públiques i informes publicats per organismes oficials d'àmbit internacional i espanyols. D'altra banda, per donar resposta a les preguntes de recerca relatives al personal doctor empleat en les empreses s'ha emprat la recerca qualitativa, fent ús de l'entrevista semiestructurada amb una mostra de 15 empreses i 4 escoles de doctorat, complementada amb una revisió de la literatura disponible en fonts acadèmiques i no acadèmiques. Els resultats obtinguts en la recerca desenvolupada, de manera sintètica, es presenten a continuació. El personal doctor ha obtingut el més alt grau acadèmic mitjançant el desenvolupament d'una recerca original i avançada, que representa una contribució rellevant al coneixement en una determinada àrea de coneixement. Aquest personal es caracteritza per disposar tant de coneixements i d'habilitats específiques en una àrea concreta com transversals, és a dir, aplicables a qualsevol àrea. La situació laboral, des del punt de vista de les taxes d'atur, no és greu, atès que és la més baixa de les persones amb educació superior. La destinació principal de les persones amb aquesta titulació és el sector de l'educació superior, seguit de l'administració pública i, en darrer terme, el sector de les empreses. No obstant, des de l'òptica de la comparativa internacional, els indicadors relatius a aquest personal, tant d'Espanya com de Catalunya, mostren resultats allunyats dels països del nostre entorn. Quant al personal doctor empleat en les empreses, la recerca qualitativa ens ha permès identificar les competències rellevants per a les empreses: coneixement expert, innovador i avançat; la capacitat de treballar per projectes i les habilitats comunicatives i relacionals. Sens perjudici però, que les empreses i universitats també identifiquin un dèficit competencial d'aquest doctor, el qual aborden mitjançant diferents accions internes o externes. Així mateix, aquestes competències destacades són un dels motius pels quals les empreses contracten personal amb aquesta formació, conjuntament amb la col·laboració amb altres ens i institucions i el desenvolupament d'activitats de R+D+I. Finalment, es manté la divergència d'evidències en relació amb la rellevància del sector industrial o econòmic de l'empresa i la proporció actual de personal doctor per a incorporar nous efectius amb aquest perfil.

[en] The purpose of this work is to study the doctoral personnel, from the point of view of deepening the knowledge and characteristics of their figure, as well as the current employment situation and, in more detail, the doctoral personnel employed in companies, with the aim of finding out what characteristics of this personnel can determine their incorporation in companies and, at the same time, if some characteristics of the companies, such as the sector and the percentage of personnel with a doctoral degree, have an influence. The research methodology used varies depending on the aspect analyzed. On the one hand, to answer the research questions related to the characteristics and current employment situation of doctoral personnel, secondary data from different public sources have been used, such as public databases and reports published by official international and Spanish organizations. On the other hand, to answer the research questions related to doctoral personnel employed in companies, qualitative research has been used, using semi-structured interviews with a sample of 15 companies and 4 doctoral schools, complemented by a review of the literature available in academic and non-academic sources. The results obtained in the research developed, in a synthetic manner, are presented below. The doctoral staff has obtained the highest academic degree through the development of original research and progress, which represents a relevant contribution to knowledge in a given area of knowledge. This personnel is characterized for having both specific knowledge and skills in a specific area and transversal, i.e., applicable to any area. The employment situation, from the point of view of unemployment rates, is not serious, since it is the lowest among people with higher education. The main destination of people with this degree is the higher education sector, followed by the public administration and, lastly, the business sector. However, from the point of view of international comparison, the indicators relating to this personnel, both in Spain and in Catalonia, show results far removed from those of the countries in our environment. As for the doctoral personnel employed in companies, qualitative research has allowed us to identify the relevant skills for companies: expert, innovative and advanced knowledge; the ability to work on projects and communication and relational skills. Without prejudice, however, that companies and universities also identify a competency deficit of this doctor, which they address through various internal or external actions. Likewise, these outstanding competencies are one of the reasons why companies hire personnel with this training, together with the collaboration with other entities and institutions and the development of R&D&I activities. Finally, there is still a divergence of evidence in relation to the relevance of the industrial or economic sector of the company and the current proportion of doctoral personnel to incorporate new personnel with this profile.